
Евразия экономикалык бирлигине мүчө мамлекеттердин ыйгарым укуктуу операторлору (органдары) тарабынан мүчө мамлекеттердин улуттук операторлорунун катышуусу менен кабыл алынуучу убактылуу интеграциялык техникалык чечимдерге карата талаптар жөнүндө

2022-жылдын 19-апрелиндеги Евразия экономикалык бирлигинде ташууларды көзөмөлдөө үчүн навигациялык пломбаларды колдонуу жөнүндө Макулдашуунун 17-беренесинин 1-пунктуна ылайык Евразия экономикалык комиссиясынын Коллегиясы чечти:
1. Евразия экономикалык бирлигине мүчө мамлекеттердин ыйгарым укуктуу операторлору (органдары) тарабынан мүчө мамлекеттердин улуттук операторлорунун катышуусу менен кабыл алынуучу убактылуу интеграциялык техникалык чечимдерге карата тиркелген талаптар бекитилсин.
2. Ушул Чечим расмий жарыяланган датадан тартып 30 календардык күн өткөндөн кийин күчүнө кирет.

БЕКИТИЛДИ
Евразия экономикалык комиссиясынын
                                                                 2023-жылдын 14-сентябрындагы 
                                                                     № 141 чечими менен 


Евразия экономикалык бирлигине мүчө мамлекеттердин ыйгарым укуктуу операторлору (органдары) тарабынан мүчө мамлекеттердин улуттук операторлорунун катышуусу менен кабыл алынуучу убактылуу интеграциялык техникалык чечимдерге карата
ТАЛАПТАР

I. Жалпы жоболор
1. Бул документ Евразия экономикалык бирлигине мүчө мамлекеттердин ыйгарым укуктуу операторлору (органдары) тарабынан мүчө мамлекеттердин улуттук операторлорунун (мындан ары - ыйгарым укуктуу операторлор, мүчө мамлекеттер) катышуусу менен кабыл алынган убактылуу интеграциялык техникалык чечимдерге карата талаптарды аныктайт, анын ичинде ыйгарым укуктуу операторлордун ортосундагы маалыматтык өз ара аракеттенүүнү (мындан ары - маалыматтык өз ара аракеттенүү) уюштурууга карата талаптарды, маалыматтык өз ара аракеттенүүнүн регламентин, маалыматтык өз ара аракеттенүүнүн алкагында берилүүчү билдирүүлөрдү, маалыматтык өз ара аракеттенүү учурунда маалыматты коргоону камсыз кылууну жана 
2022-жылдын 19-апрелиндеги ташууга байкоо жүргүзүү үчүн Евразия экономикалык бирлигинде навигациялык пломбаларды пайдалануу жөнүндө Макулдашуунун 9-беренесинин 2-пунктунда каралган учурда 2 же андан көп мүчө-мамлекеттердин аймактары боюнча навигациялык пломбаларды колдонуу менен байкоо жүргүзүлүүчү ташуу объекттерин көзөмөлдөө учурунда берилүүчү башка талаптарды камтыйт. 
2. Бул документте колдонулуучу түшүнүктөр 2014-жылдын 
29-майындагы Евразия экономикалык бирлиги жөнүндө келишимде, Евразия экономикалык бирлигинин Бажы кодексинде, Евразия экономикалык бирлигинин органдарынын актыларында, ошондой эле ушул документтин 
1-пунктунда көрсөтүлгөн Макулдашууда аныкталган маанилерде колдонулат.

II. Маалыматтык өз ара аракеттенүүнү уюштурууга карата талаптар 
3. Маалыматтык өз ара аракеттенүүдө колдонулат:
а) логикалык тармак конфигурациясы – толук туташтырылган топология;
б) билдирүүлөрдү жеткирүүнүн кепилденген технологиясы;
в) RabbitMQ билдирүүлөрдүн брокеринин негизинде түзүлгөн программалык продукт.
4. Билдирүүлөр JSON форматында электрондук түрдө берилет. 
III. Маалыматтык өз ара аракеттенүүнүн регламентине карата талаптар 
5. Маалыматтык өз ара аракеттенүүнүн алкагында ыйгарым укуктуу операторлор реалдуу убакыт режиминде маалымат алмашат.
Эгерде ыйгарым укуктуу оператор менен улуттук оператор бир жак болуп саналбаса, маалыматтык өз ара аракеттенүүнүн алкагында башка мүчө мамлекеттин ыйгарым укуктуу органынан маалыматты алуу учурунда ыйгарым укуктуу оператор мындай маалыматтарды алуучу катары көрсөтүлгөн өзүнүн мүчө мамлекетинин улуттук операторуна реалдуу убакыт режиминде берет.
6. Ал учурда маалыматтык өз ара аракеттенүү жүргүзүлбөй турган технологиялык тыныгуунун узактыгы 1 сааттан ашпоого тийиш. Мындай технологиялык тыныгуулардын жалпы узактыгы суткасына 1 сааттан ашпоого тийиш.
7. Маалыматтык (анын ичинде технологиялык) өз ара аракеттенүү учурунда 1 сааттан ашык үзгүлтүктөргө алып келиши мүмкүн болгон иштерди жүргүзүү зарыл болсо, ыйгарым укуктуу оператор бул жөнүндө башка мүчө мамлекеттердин ыйгарым укуктуу операторлоруна мындай иштерди жүргүзүүгө чейин кеминде 1 сутка мурда билдириши керек.
IV. Маалыматтык өз ара аракеттенүүнүн алкагында берилүүчү билдирүүлөргө карата талаптар
8. Маалыматтык өз ара аракеттенүүнү жүзөгө ашырууда бир билдирүү бир документти камтыса, документ алмашуу принциби колдонулат.
9. Маалыматтык өз ара аракеттенүүнүн алкагында билдирүүлөрдү түзүү, берүү, кабыл алуу жана иштетүү «Навигациялык пломбаларды колдонуу менен байкоо жүргүзүлүүчү ташууларды көзөмөлдөөчү Евразия экономикалык бирлигине мүчө мамлекеттердин ыйгарым укуктуу операторлорунун (органдарынын) ортосундагы маалыматтык өз ара аракеттенүү жөнүндө» Евразия экономикалык комиссиясынын Коллегиясынын 2023-жылдын 14-сентябрындагы № 139 чечиминде каралган тартипте жана маалыматтардын курамында жүргүзүлөт.
V. Маалыматтык өз ара аракеттенүү учурунда маалыматтык коопсуздукту камсыздоого карата талаптар 
10. Маалыматтык өз ара аракеттенүүнүн жүрүшүндө ыйгарым укуктуу оператор өзүнүн мүчө мамлекетинин мыйзамдарына ылайык маалыматты коргоо жаатында коюлган талаптарга жооп берген чараларды көрүүгө тийиш.

11. Маалыматтык системаларда маалыматты сактоо учурунда ыйгарым укуктуу операторлор өзүнүн мүчө мамлекетинин мыйзамдарына ылайык мындай маалыматтар менен санкцияланбаган аракеттерге жол бербөө боюнча чараларды көрүшү керек.
VI. Белгиленген режимде маалыматтарды иштеп чыгууга мүмкүн болбогон учурда маалыматтык өз ара аракеттенүүнү уюштурууга карата талаптар
12. Ыйгарым укуктуу операторлор техникалык мүчүлүштүктөрдү жоюу жана (же) маалыматтык өз ара аракеттенүүнүн алкагында жөнөтүлгөн билдирүүлөргө жоопту күтүү убактысын кечиктирүүгө жол бербөө үчүн техникалык колдоо кызматтарын түзүүнү камсыз кылууга тийиш.
Мындай кызматтардын иштөө режими үзгүлтүксүз негизде суткасына 24 саат, жумасына 7 күн бою жүргүзүлүшү керек.
13. Ыкчам өз ара аракеттенүү максатында ыйгарым укуктуу операторлор байланыш маалыматтары (телефон номери, электрондук почта дареги) менен алмашат.
VII. Кошумча талаптар
14. Ыйгарым укуктуу операторлор төмөнкүлөрдү камсыздоочу электрондук тейлөөлөрдү иштеп чыгууну жана пайдаланууну камсыз кылууга тийиш:
а) билдирүүлөрдү түзүү жана жөнөтүү;
б) билдирүүлөрдү кабыл алуу жана иштетүү; 
в) маалыматтык ресурстарды түзүү;
г) маалыматтык ресурстардан билдирүүлөрдү издөө;
д) жөнөтүлгөн жана кабыл алынган билдирүүлөрдү сактоо. 
15. Маалыматтык өз ара аракеттенүү үчүн маалыматтарды берүүнүн негизги жана резервдик каналдары түзүлүшү керек. Маалыматтарды алмашууда жалпы же атайын корголгон IP тармактары колдонулат.
16. Колдонулуучу маалыматтарды берүү каналдарынын маалыматтарды өткөрүүчүлүк жөндөмү 3 минутадан ашпаган убакыттын ичинде камсыздалууга тийиш.
17. Билдирүүлөрдүн курамындагы убакыт ISO 8601 каралган форматта Дүйнөлүк Координацияланган универсалдуу убакытка (UTC) ылайык көрсөтүлөт. 
18. Маалыматтык системаларга берилүүчү маалыматты түзүү учурунда байт (UTF-8 without BOM) тартип белгисин көрсөтпөстөн RFC 3629 жана ISO/IEC 10646 Annex D ылайык UTF-8 коддоосу колдонулууга тийиш.
19. Маалыматтык өз ара аракеттенүүнүн алкагында ар бир билдирүүгө GUID эрежелери боюнча түзүлгөн уникалдуу идентификатор камтылууга тийиш. 
20. Маалыматтык өз ара аракеттенүүнүн алкагында туура эмес маалымат менен жөнөтүлгөн билдирүүлөр аныкталса, ыйгарым укуктуу оператор оңдолгон жаңы билдирүүнү жөнөтүшү керек. Муну менен бирге алмаштырылган билдирүү ыйгарым укуктуу оператордун маалыматтык системасында сакталууга тийиш. 
Жаңы билдирүү, башка мүчө мамлекеттин ыйгарым укуктуу органынын маалыматтык тутуму тарабынан мурда жөнөтүлгөн туура эмес билдирүүнүн ийгиликтүү кабыл алынганы жана иштелип чыккандыгы жөнүндө маалыматтар ыйгарым укуктуу оператордун маалыматтык тутумунда бар болгон шартта жөнөтүлөт.
21. Ыйгарым укуктуу операторлор өздөрүнүн мүчө мамлекеттеринин улуттук операторлорунун ортосундагы маалыматтык өз ара аракеттенүүнү камсыз кылууга тийиш. 
22. Навигациялык пломба бул пломба анда катталган улуттук оператордун маалыматтык тутумуна маалымат жөнөтүүгө тийиш. 
23. Зымсыз байланыш модулунун атайын түзүлүшү менен актиивдештирип иштетилгенде навигациялык пломбанын кыска аралыктагы зымсыз байланыш модулу берилиши керек:
а) мүчө мамлекеттин ыйгарым укуктуу оператору, бул пломба катталган улуттук оператордун маалыматтык тутумунда - навигациялык пломбанын географиялык координаттары, анын кыймылынын ылдамдыгы, бул координаттарды аныктоо датасы жана убактысы, навигациялык пломбанын энергия булагынын зарядынын деңгээли жөнүндө маалыматтар; 
б) активдештирүү тууралуу тескемеси алынган атайын түзүлүшкө - учурдагы абалы жөнүндө маалыматтар (аккумулятордун заряды, өзүн өзү диагностикалоонун натыйжалары). 

__________________
